Budyšin w lěće 2030+ – Kajke wupada idealne město?
Město Budyšin je sej nowy wodźacy wobraz dało. Tón wottykuje wuwićowe cile za zhromadne žiwjenje a wizije we wobłukach kaž hospodarstwo, socialne, kubłanje, kultura, wobswět, integracija a wěstosć. Z tym twori wodźacy wobraz 2030+ zakład za dalše wuwiće města Budyšina. Wudźěłany bu wón w intensiwnym procesu wobdźělenja, kotryž je wobydlerki a wobydlerjow z rozdźělnymi zajimami hromadźe zwjedł, zo bychu přeća, cile, wizije za Budyšin postajili.
Město je so w poslednich lětach jara derje wuwiło: Ličba k socialnemu zawěsćenju winowatych přistajenych je nadpřerěznje wysoka a Budyske firmy wuhospodarjeja wyši wobrot hač předewzaća w Drježdźanach, Lipsku abo Zhorjelcu. Budyšin ma nimo toho jednu z najwyšich kwotow dojězdźowarjow na dźěło we wuchodnej Němskej. Ličba bjezdźěłnych je so wot 2005 społojcowała.
Paralelnje k tutomu pozitiwnemu hospodarskemu wuwiću pak ličba wobydlerjow wot lěta k lětu lochko spaduje. Tohodla budźe z hłownym nadawkom přichodnych lět, tutón trend wobroćić. Wosebje w Budyšinje bydlacy 18- do 40-lětni dyrbja so sylnišo w regionje dźeržeć.
Ćežišća wodźaceho wobraza 2030+ su:
- Strukturna změna we Łužicy
- Budyšin jako zastaranski centrum regiona
- Młode swójby jako cilowa skupina zarjadniskeho jednanja
- Aktiwne wuhotowanje demografiskeje změny
- Wutwar hospodarskeho stejnišća Budyšin
ace_Latn szl_Latn szl_Latn ces_Latn hrv_Latn szl_Latn ces_Latn pol_Latn ces_Latn ces_Latn